Selle suurlinna südames on adventkogudusel Taiwani adventhaigla,
Sung Shani adventkogudus, meediastuudio, kirjastus ja suurlinna mõjukeskus.
Kõik need asuvad samas kvartalis.
Kõige uuemaks lisanduseks on suurlinna mõjukeskus.
See rajati 2015. aastal tänu teie 13. hingamispäeva annetustele.
Helen Yen elab Taipeis.
Tänu haigla kaudu saadud kontaktile hakkas ta vabatahtlikuks
mõjukeskuses, mis tegutseb esimesel korrusel, kiriku all.
Ta oli alati tahtnud kogukonda teenida ja temast sai keskuse rajamisel üks põhivabatahtlik.
Selles keskuses pakutakse kursusi Alzheimeri tõve kohta,
mis on kogukonnas suureks väljakutseks.
Kohalikud saavad osaleda ka toiduvalmistamise, tervise- ja trennikursustel.
Nädala sees käib umbes 70 inimest Alzheimeri tõve kursusel.
Muusika ja suhtlustegevuste kaudu leiavad Alzheimeri patsiendid
ja nende pereliikmed viise,
kuidas selle edasiareneva haigusega toime tulla.
Keskuse toitumis- ja kokakursused mõjutavad samuti kogukonda.
Eri taustaga inimesed hindavad adventistide arusaamu tervisest ja terviklikkusest.
Siiani on umbes 400 inimest külastanud Taipei adventkogudust
tänu selle mõjukeskuse mõjule.
Helenit mõjutasid siinsed tegevused ka isiklikult.
Vabatahtlikuks olemine andis ta elule uue mõtte ja rõõmu.
Ta hakkas keskust nädala sees külastama
ja üsna pea hakkas ta Piiblit õppima koos Brendaga, kes on keskuse koordinaator.
Helen kuulis esimest korda seitsmenda päeva pühadusest.
Tema elu hakkas muutuma ja ta tahtis leitud tõde kõigiga jagada.
Mulle meeldib siia iga päev tulla.
Ma tahan kasutada iseennast ja oma keelt, et puudutada inimesi ja nendega suhelda.
Ma usun, et võin kasutada Piibli tõdede sõnu selleks,
et neile teada anda, et olen kristlane.
Helen teenib jätkuvalt keskuses ja valmistub ristimiseks.
Ta on selle eduka teenistustöö esimeseks uudseviljaks, mis algas 2015. aastal.
See keskus rajati tänu adventistide heldele panusele 13. hingamispäeval.
Taas kord läheb osa selle kvartali 13. hingamispäeva annetusest
Taipei mõjukeskuse laiendamiseks.
Samuti ehitatakse selle abil Taiwani veel kaks mõjukeskust.
Sellest saavad kasu ka projektid Mongoolias, Jaapanis ja Lõuna-Koreas.
Palun palvetage, et Jumal õnnistaks Vaikse ookeani Põhja-Aasia piirkonda
meie sellekvartalise annetuse kaudu.
Mina olen algkooliõpetaja ja olen siin töötanud kooli rajamisest alates.
Kooli algusest on kool kiiresti kasvanud ja paljud asjad on muutunud.
Paljud õpilased on tulnud ja ka õpetajate arv on suurenenud.
Selles linnas on palju koole.
Oleme õnnelikud, et oleme saanud erilise tunnustuse,
sest anname lastele seitsmenda päeva adventistide hariduse.
Ma usun, et Jumal saadab meie juurde õiged lapsed, keda Ta soovib õnnistada.
Umbes kolm aastat tagasi sai Tusgali adventkool
Mongoolia pealinnas Ulaanbaataris osa 13. hingamispäeva annetusest.
Annetus pandi kokku selleks, et laiendada selle kooli teenistust.
Tol ajal olid siin vaid mõned klassiruumid, igaühte neist mahtus vaid 6 õpilast.
Kui kool sai 13. hingamispäeva annetuse vahendid,
hakkasid nad kiiresti raha kasutama.
Kool lisas klassikursuseid ja uued adventõpetajad asusid tööle.
Ehitati klassiruumid, kuhu mahub vähemalt 20 õpilast.
Lisaõnnistuseks olid raamatukogu, et õpilasi inspireerida,
ja söökla, mis pakub iga päev õpilastele ja töötajatele lõunat.
Nad on oma uute ruumide üle väga uhked ja on tänulikud
toetuse eest, mida nad tervest maailmast said.
Kui kool hakkas laienema, läksid õpilaste arvud palju suuremaks.
Paljud inimesed ümbruskonnast tahtsid oma lapsi Tusgali kooli panna.
Üks 5. klassi tüdruk tunneb erilist eesõigust siin õppida.
Ta on üks õpilastest, kes elab lastekodus ja kes tuli Tusgali riigikoolist.
Kui ta käis riigikoolis, siis tema üle naerdi ja teda kiusati.
Selle tõttu hakkas ta teistest lastest eemale tõmbuma.
Ja tema raske elu muutus veelgi raskemaks.
Aga kui ta tuli meie kooli, leidis ta siit rahu ja enesekindluse.
Ta on leidnud sõpru ja tema hooldaja on väga tänulik.
Sellised lood on tavapärased kõigis meie klassides.
Ma näen, kuidas Jumal tegutseb ja kuidas kool oma missiooni täidab.
Praegu õpib 144 õpilast lasteaiast kuni 12. klassini Tusgali adventkoolis.
Suurem osa neist õpilastest tuleb mitteadventperedest.
Selle kvartali 13. hingamispäeva annetus toetab taas kord kooli laienemist.
Juhtkonnal on plaan ehitada ühiselamu 9.-12. klassi õpilastele.
See on väikesele Mongoolia adventkogudusele kuldne võimalus kogukonnaga suhteid luua.
Palun palvetage selle kvartali 13. hingamispäeva annetuse pärast.
See aitab Tusgali koolil laieneda.
Samuti aitab see luua uusi mõjukeskusi Hiinas, Taiwanis ja Lõuna-Koreas.
Lisaks veel noorte õppekeskus Jaapanis.
Aitäh teie toetuse eest misjoniannetustele.